আন্দোলনে চাকরিহারারা, কারা স্কুলে যাবে চিঠি গেল ডিআইদের কাছে

কলকাতা: যোগ্য-অযোগ্যের তালিকা প্রকাশ্যের দাবি তুলে এসএসসি ভবনের সামনে আন্দোলন চালিয়ে যাচ্ছেন চাকরিহারারা (SSC Jobless Teacher)। তারমধ্যেই কমিশনারের তরফ থেকে ডিআই (DI Office)দের চিঠি পাঠাল স্কুল শিক্ষা-দফতর (School Education Department)। চিঠিতে উল্লেখ রয়েছে গত ১৭ এপ্রিল সুপ্রিম কোর্টের নির্দেশ। বলা হয়েছে ২০১৬ সালের নিয়োগ প্রক্রিয়া অনুযায়ী যারা যোগ্য, তাদের আগামী ৩১ ডিসেম্বর পর্যন্ত কাজ চালিয়ে যাওয়ার নির্দেশ দিয়েছে আদালত। সেই অনুযায়ী ব্যবস্থা নেওয়ার নির্দেশ শিক্ষা-দফতরের। ইতিমধ্যেই সেই তালিকা জেলায় জেলায় সংশ্লিষ্ট দপ্তরে পাঠিয়ে দিয়েছে স্কুল সার্ভিস কমিশন।

সূত্রের খবর, শিক্ষা-দফতরের তরফে ডিআই-দের চিঠি দিয়ে বলা হয়েছে,সুপ্রিম কোর্টের ভাষায় যাঁরা অযোগ্য নন এটা তাঁদের তালিকা। এই পরীক্ষায় নবম থেকে দ্বাদশ পর্যন্ত যাদের নিয়োগ বৈধ বা যোগ্য তাদের ৩১ ডিসেম্বর পর্যন্ত স্কুলে গিয়ে কাজ করার নির্দেশ। এই তালিকায় থাকা সকল শিক্ষক-শিক্ষিকারা স্কুলে যাবেন। রাজ্য স্কুল শিক্ষাদফতর চিঠি দিয়ে জানিয়েছে,’এদের বিরুদ্ধে অযোগ্যতার কোনও চিহ্ন নেই। তালিকায় পরবর্তী পদক্ষেপের জন্য ডিআইদের কাছে পাঠিয়েছে কমিশনার। যে তালিকা সাইটে আপলোড করার কথা ছিল তা ডিআইদের কাছে পাঠাল স্কুল শিক্ষা দফতর। যদিও, সেই তালিকা প্রকাশ করতে চাইছে না স্কুল শিক্ষা দফতর। সূত্রের খবর, বুধবারের এসএসসি মধ্যে মোট তিনটি তালিকা স্কুল শিক্ষা দফতরে পাঠাবে। বৈধ যাঁরা, যাঁদের পরীক্ষা-সহ যাবতীয় প্রক্রিয়ায় কোনও সমস্যা নেই তাঁদের নামের তালিকা। দ্বিতীয় তালিকায় তাঁদের নাম থাকবে যাঁদের ওএমআর-সহ নানাবিধ সমস্যা রয়েছে। সম্পূর্ণভাবে যারা অযোগ্য তাদের নামের তালিকাও তৈরি হবে।

আরও পড়ুন: ‘স্কুলে ফিরুন’ চাকরিহারাদের মমতার বার্তা

সোমবার রাত থেকে করুণাময়ী চত্বরে বসে রয়েছেন চাকরিহারারা। মঙ্গলবার শিক্ষামন্ত্রী ব্রাত্য বসুর সাফ জানিয়েছিলেন, মুখ্যমন্ত্রী চাকরিহারাদের পাশে রয়েছেন। আপনারা নিজেদের কাজে ফিরুন, আমাদের কাজ করতে দিন। সুপ্রিম কোর্টের নির্দেশের পরই আমরা আদালতে গিয়েছি। ৩১ ডিসেম্বর পর্যন্ত উপযুক্তরা কাজ করতে পারবেন। বেতনও পাবেন। বাকি দায়িত্বটাও আমাদের।” এরপরই যোগ্যদের নামের তালিকা জেলায় জেলায় ডিস্ট্রিক্ট ইনচার্জদের কাছে পাঠিয়ে দেওয়া হল। সুপ্রিম নির্দেশ মেনেই ‘যোগ্য’ শিক্ষক-শিক্ষিকারা কাজে যোগ দেবেন। নিয়মে মিলবে বেতনও।

অন্য খবর দেখুন